stanford-oval/wikipedia huggingface dataset:
Krymskin lentotukikohta

Krymskin lentotukikohta Venäjän Krasnodarin aluepiirin kartalla. Tukikohta sijaitsee 3 kilometriä Krymskin keskustasta pohjoiseen.
Krymskin lentotukikohta (ven. База ВВС Крымск) eli Krymskin sotilaslentokenttä (ven. военный аэродром Крымск) (ICAO: URKW), on Venäjän Krasnodarin aluepiirissä, kolme kilometriä Krymskin kaupungin keskustasta pohjoiseen sijaitseva Venäjän ilmavoimien sotilastukikohta.
Krymskin lentotukikohtaa kotipaikkanaan pitävä Suhoi Su-30M2 -ilmaherruushävittäjä Venäjän ilmavoimien 100-vuotisesittelyssä (2012).
Krymskin lentotukikohtaa kotipaikkanaan pitävä, Suhoi Su-27 -hävittäjän modernisoitu versio Suhoi Su-27SM3 Venäjän ilmavoimien 100-vuotisesittelyssä (2012).
Krymskin lentotukikohdan kautta on kuljetettu venäläistä sotilaskalustoa sotaan Syyriassa. Krymskissä toimii Venäjän Eteläisen sotilaspiirin 3. yhdistetty lentorykmentti (3 SAP). Vuoden 2021 lopulla rykmenttiin kuului kaksi lentuetta Suhoi Su-27SM3 -hävittäjiä, joitain Suhoi Su-30M2 ilmaherruushävittäjiä/harjoituskoneita, laivueellinen päivittämättömiä Suhoi Su-27 -hävittäjiä sekä joukko Kamov Ka-27 -helikoptereita. Osa lähteistä ei mainitse kuin kaksi hävittäjälaivuetta. Tukikohdan hävittäjäkalustoa on oltu uusimassa, ja Krymsk on ollut esillä yhtenä ensimmäisistä viidennen sukupolven Suhoi Su-57 -hävittäjien operatiiviseen käyttöön ottavista tukikohdista toimitusten alettua vuodesta 2021 lähtien.
Aiheesta muualla

Aerodrom Krymsk (Аэродром Крымск В/Ч 75386 ) (englanniksi) (wikimapia.org)
Военный аэродром Крымска открылся после реконструкции (2014) (venäjäksi) (youtube.com)
Venäjän lentotukikohdat Euroopassa
Kartta esittää Venäjän ilmavoimien lentopaikkojen ohella merivoimien ja maavoimien keskeisimmät lentotukikohdat ja -asemat. (Huom! Sisältö täydentyy, kesken.)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru:Крымск (аэродром)
Käännös suomeksi
Konrad Westlin

Konrad Westlin (1882–1947) oli suomalainen ruotsin kielellä kirjoittanut sotakirjailija.
Konrad Westlin haastatteli vuosina 1936–1937 Melinin komppanian miehiä sekä heidän omaisiaan. Melinin komppania oli yliluutnantti Erik Gunnar Melinin johtama valkoisten komppania joka Suomen sisällissodan aikana tunkeutui ensimmäisenä Tampereen taistelun aikana kaupungin keskustaan. Komppania ylitti Tammerkosken Neulapatoa pitkin ja eteni tappioita kärsien Hallituskatua ja Näsilinnankatua pitkin Näsinkalliolle. Melinin komppania onnistui valtaamaan Näsinlinnan, ja otti joukon punaisia vankeja joista ainakin 27 ammuttiin yhteen kasaan rakennuksen itäpäädyssä. Tämän jälkeen punaiset suuntasivat rakennukseen tykkejä, ja jatkuvat jalkaväen hyökkäykset ja punaisten panssarijuna karkottivat Melinin komppanian pois. Melinin joukko kärsi taistelussa suuria tappioita, mutta onnistui kaartamaan Näsijärven jään kautta omien linjoille. Melinin komppania oli koottu Pohjanmaan ruotsalaisseuduilta.
Haastattelujen pohjalta Westlin kirjoitti kirjan Melinin komppania (Melins kompani), joka julkaistiin myös suomeksi. Westlinin tekemät 327 haastattelua ovat nykyisiin Sota-arkistossa.
Teoksia

Melins kompani. Söderström, Helsingfors 1938, 2. uppl. 1939 (ilmestyi T. Ekmanin suomentamana nimellä Melinin komppania. Otava 1939)
Två år i rysk fångenskap. Scriptums kulturhistoriska skriftserie nr 2. Scriptum, Vasa 1987
Drömmen om frihet : hågkomster 1914-1918 ; käsikirjoituksesta toimittanut Freja Westlin-Pensar. Scriptums kulturhistoriska skriftserie nr 4. Scriptum, Vasa 1992
Ruotsinnoksia

Jussi Sihvo : Som etappjägare till sjöss ; översatt av Konrad Westlin. Förlaget Bro, Åbo 1943 (alkuteos Etappijääkärinä meren hengessä)
Aiheesta muualla

Konrad Westlin : Suomi tsaarinvallan perustuksia horjuttamassa. Miten vallankumouksellista kirjallisuutta kuljetettiin Venäjälle v. 1904 Raippaluodon - Vaasan tietä, Hakkapeliitta, 26.05.1936, nro 21, s. 6, Kansalliskirjaston digitaaliset aineistot
Kosketathan mua

| Kosketathan mua Berit |
| --- | --- | --- |

Studioalbumin tiedot
 Äänitetty : 2005
 Julkaistu: 2005
 Formaatti: CD-levy
 Tuottaja(t): Pekka Tammilehto
 Tyylilaji: latino
 Kesto: 43.04
 Levy-yhtiö: Finpile
Beritin muut studioalbumit
| Kasvot väkijoukossa (albumi) 2000 | Kosketathan mua 2005 |   |
Kosketathan mua on suomalaisen pop-laulaja Beritin studioalbumi vuodelta 2005. Se on esittäjänsä kahdeksastoista. Albumin tuotti Pekka Tammilehto. Kosketathan mua -albumi sisältää cover-versioita latinomusiikista. Tyylilajeina ovat bolero, son montuno, cha-cha, quajira ja beguine. Jaana Lappo on sanoittanut kappaleet ja Seppo Rehnström sovittanut.
Kappaleet

Kaikki sanat Jaana Lappo.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäissävellyksen nimi | Kesto |  |  |  |  |  |
| 1. | Viimeinen ilta | Bobby Collazo | La ultima noche | 3.00 |  |  |  |  |  |
| 2. | Häilyvyys | Alberto Dominguez, Milton Leeds | Perfidia | 3.35 |  |  |  |  |  |
| 3. | Kauan sitten | María Teresa Vera | Veinte años | 5.03 |  |  |  |  |  |
| 4. | Paljon jäi multa Kuubaan | Luis Aguilé | Quando sali de Cuba | 3.04 |  |  |  |  |  |
| 5. | Maatalon tyttö | Rafael Lopez | La sitiera | 4.03 |  |  |  |  |  |
| 6. | Olet aina mielessäin | Ernesto Lecuona | Siempre en mi corazón | 3.31 |  |  |  |  |  |
| 7. | Kaksi gardeniaa | Isolina Carrillo | Dos gardenias | 3.12 |  |  |  |  |  |
| 8. | Ethän aio pettää mua | Osvaldo Farrés | No me vayas a engañar | 3.08 |  |  |  |  |  |
| 9. | Mua rakastathan | Gonzalo Roig | Quiereme mucho | 3.25 |  |  |  |  |  |
| 10. | Hurmio | Alberto Dominguez | Frenesi | 3.52 |  |  |  |  |  |
| 11. | Kolme sanaa | Osvaldo Farrés | Tres palabras | 3.08 |  |  |  |  |  |
| 12. | Älä viitsi | Arsenio Rodríguez | No me llores más | 4.00 |  |  |  |  |  |
Muusikot

Berit – laulu
Seppo Rehnström – piano, orkesterin johto
Pekka Korhonen – kontrabasso
Jari Kettunen – rummut ja percussiot
Martti Metsäketo – congat ja percussiot
Jari Nieminen – kitarat ja balalaikka
Heikki Pohto – huilu ja saksofoni
Jukka Tiirikainen – trumpetti
Matti Lappalainen – pasuuna
Rele Kosunen, Jari-Matti Niemi – taustalaulut
Muuta

Berit pitää latinoaiheista Kosketathan mua -albumia kolmantena teemalevynään. Ensimmäinen on 1994 julkaistu Humppatytön paluu, toinen on texmex-aiheinen Kasvot väkijoukossa vuodelta 2000. Ajatuksen latinolevyn teosta Berit sai Martti Metsäkedolta, jonka kanssa hän esittää albumin viimeisen sävelteoksen "Älä viitsi".
Kosketathan mua -albumin kannen kuvat otti Sinikka Rossi ja kannen suunnitteli Pirjo Bister.
Arvioita

Helsingin Sanomien Pirkko Kotirinta kirjoitti piti ”humppa-Beritin” uudesta aluevaltauksesta kohti kuubalaista musiikkia ja Topi Sorsakosken debyytistä levytuottajana. Hän kehui etenkin pätevää kahdeksanmiehistä yhtyettä ja kappaleita ”Kauan sitten” ja ”Maatalon tyttö”, mutta koki ongelmaksi että päässä alkavat monen kappaleen kohdalla soida mielessä Omara Portuondon sensuellit tulkinnat.
Aiheesta muualla

Fono.fi: Äänitteen tiedot : Kosketathan mua
Pomus : Berit (Arkistoitu – Internet Archive)
Korkeasaaren Villieläinsairaala

| Korkeasaaren Villieläinsairaala |
| --- | --- |

Sijainti:  Palosaari, Helsinki
Perustettu:  2006
Kävijämäärä:  1500 eläintä / vuosi
Organisaatio
Omistaja:  Korkeasaaren eläintarha
Aiheesta muualla
Verkkosivut
Eläintenhoitaja ruokkii siiliä Villieläinsairaalassa.
Korkeasaaren Villieläinsairaala eli Villieläinsairaala on Suomen suurin luonnonvaraisten eläinten hoitola, jota ylläpitää Korkeasaaren eläintarha. Villieläinsairaalassa hoidetaan loukkaantuneita tai orvoksi jääneitä suomalaisia villieläimiä. Tavoitteena on palauttaa eläin kuntoutuneena takaisin luontoon.
Korkeasaaren eläintarhassa on perustamisvuodesta 1889 lähtien hoidettu myös loukaantuneita luonnonvaraisia eläimiä. Nykyinen uudistettu villieläinsairaala perustettiin vuonna 2006. Se sijaitsee Korkeasaaren vieressä sijaitsevassa Palosaaressa. Villieläinsairaala ei ole avoinna yleisölle, mutta potilaita otetaan vastaan eläintarhan portilla ja kuka tahansa voi tuoda niitä hoitoon.
Korkeasaaren eläintarha rahoittaa Villieläinsairaalan toiminnan suurimmaksi osaksi omista tuloistaan, mutta Villieläinsairaala saa myös tukea ympäristöministeriöltä ja yksityisiltä lahjoittajilta.
Vuonna 2017 Villieläinsairaala sai Suomen eläinsuojeluyhdistyksen Vuoden Eläinsuojeluteko -palkinnon.
Potilaat

Vuonna 2012 sairaalaan tuotiin vuosittain hoitoon yli tuhat loukkaantunutta luonnonvaraista eläintä, ja vuoteen 2023 mennessä vuosittain hoidettavien eläinten määrä oli noussut jopa yli 1500 yksilöön. Noin kolmasosa hoitoon tulevista eläimistä on siilejä ja oravia, puolet kaikista lintuja. Kesäkausi on sairaalan kiireisintä aikaa, koska kesä- ja heinäkuussa uusia potilaita tulee sairaalaan jopa yli 350 yksilöä kuukaudessa. Kiire johtuu siitä, että keväällä ja kesällä eläimille syntyy paljon poikasia.
Potilaista noin 40% kuntoutuu ja voidaan palauttaa luontoon. Potilaat jäävät asumaan eläintarhaan vain poikkeustapauksissa. Villieläinsairaalassa ei hoideta vieraslajeja.
Mediassa erityistä huomiota herättäneitä potilaita

Vuoden 2019 kesällä Villieläinsairaalaan tuotiin hoitoon saimaannorppa. Sitä ei voitu palauttaa hoidon jälkeen luontoon tautiriskin takia, mutta se sai viranomaisilta luvan jäädä eläintarhaan. Norppa ehti kuitenkin kuolla suolitukokseen ennen kuin sille saatiin rakennettua oma allas.
Helmikuussa 2021 sairaalaan tuotiin sairas kanahaukka, jolla todettiin lintuinfluenssa. Tilojen desinfioinnin ajaksi Villieläinsairaala suljettiin kuudeksi viikoksi. Myös muut sillä hetkellä hoidossa olleet 11 lintua jouduttiin lopettamaan, jotta lintuinfluenssa ei leviäisi enempää.
Tammikuussa 2022 Villieläinsairaalaan tuotiin Helsingistä kiinni otettu nuori peura, jota epäiltiin mediassa poroksi. DNA-testi vahvisti kuitenkin, että kyseessä on metsäpeura. Eläin oli pahasti nälkiintynyt ja jäi hoitoon Villieläinsairaalaan. Se palautettiin kuntoutuneena Seitsemisen kansallispuistoon seuraavana syksynä.
Villieläinsairaalan toimintaa on seurattu myös Nelosen Korkeasaari-nimisessä TV-sarjassa.
Kulttuurikeskus Cruselli

| Kulttuurikeskus Cruselli |
| --- | --- |
Osoite:  Kullervontie 11, Uusikaupunki
Valmistumisvuosi:  1989
Suunnittelija:  arkkitehtitoimisto Lukander & Vahtera
Julkisivumateriaali:  keltatiili
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kulttuurikeskus Cruselli on Uudessakaupungissa sijaitseva julkinen rakennus, joka on saanut nimensä säveltäjä Bernhard Henrik Crusellin mukaan. Rakennuksessa on 260-paikkainen konserttisali nousevine katsomoineen, pienempi Nevander-sali ja taidenäyttelyihin soveltuva Liljelund-halli, joka on nimetty taidemaalari Arvid Liljelundin mukaan.
Sorvakonniemellä kaupunginlahden eteläpuolella sijaitseva keltatiilinen Cruselli on valmistunut vuonna 1989 arkkitehtitoimisto Lukander & Vahteran suunnittelemana. Suuren salin tekniikka on uudistettu vuonna 2016. Samassa kiinteistössä toimii hotelli Aquarius.
Myös teatterikäyttöön soveltuvan salin näyttämöaukon leveys on 12 metriä, korkeus 16 metriä ja syvyys 8 metriä.
Kulttuurikeskus on valmistumisestaan saakka toiminut kesäisen musiikkifestivaalin Crusell-viikon päätapahtumapaikkana. Suurta salia käyttää myös Uudenkaupungin teatteri.
Kris Letang

| Kris Letang |
| --- | --- |

Henkilötiedot
Syntynyt: 24. huhtikuuta 1987 (ikä 37) Montreal, Quebec, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  91 kg
Seura
Seura:  Pittsburgh Penguins
Sarja:  NHL
Pelinumero:  58
Pelaajaura
Pääsarjaura:  2006–
Aik. seurat:  Wilkes-Barre/Scranton Penguins,  Val-d'Or Foreurs
NHL-varaus:  62. varaus, 2005 Pittsburgh Penguins
Kristopher Allen "Kris" Letang (s. 24. huhtikuuta 1987 Montreal, Quebec) on kanadanranskalainen jääkiekkoilija. Hänen pelipaikkansa on puolustaja ja hän pelaa Pittsburgh Penguinsissa NHL:ssä.
Ura

Letang pelasi juniorina Ligue de hockey junior majeur du Québecissä Val-d’Or Foreursin riveissä kolme kautta. Tulokaskaudellaan hän keräsi 32 pistettä ja hänet valittiin liigan tulokkaiden tähdistökentälliseen. Kauden jälkeen Pittsburgh Penguins varasi Letangin kolmannella kierroksella (62. vuoro) vuoden  2005 NHL:n varaustilaisuudessa. Seuraavalla kaudella hän teki QMJHL:ssa 60 ottelussa 68 tehopistettä ja hänet valittiin liigan tähdistökentälliseen.
Letang teki NHL-debyyttinsä kaudella 2006–2007. Hän teki ensimmäisen NHL-maalinsa kolmannessa ottelussaan. Vastassa oli New York Islanders. Seitsemän NHL-ottelun jälkeen Letang kuitenkin palasi QMJHL:ään kehittymään. Kolmannella QMJHL-kaudellaan Letang johdatti Foreursin aina loppuotteluun asti. Foreurs kuitenkin hävisi finaalit neljässä ottelussa Lewiston Maineiacsille. Kauden jälkeen hän sai kolme QMJHL-palkintoa;Paul Dumont Trophyn, parhaan puolustajan Emile Bouchard Trophyn, ja parhaalle puolustuvalle puolustajalle myönnettävän Kevin Lowe Trophyn, tämä kertoo Letangin osaamisesta kentän molemmissa päissä. Kauden päätteeksi Letang ehti pelata myös yhden ottelun Pittsburghin farmiseura Wilkes-Barre/Scranton Penguinsissa AHL:ssä.
Letang aloitti kauden 2007–2008 Wilkes-Barre/Scranton Penguinsissa keräten 7 pistettä 10 ottelussa. Hänet kuitenkin kutsuttiin nopeasti ylös ja hän pelasi hienon tulokaskauden NHL:ssä merkkauttaen 17 pistettä 63 ottelussa ja oli tulokaspuolustajien pistepörssin kuudes. Hän pelasi myös NHL YoungStars-ottelussa NHL:n tähdistöottelun yhteydessä tammikuussa 2008. Letang eteni Pittsburghin kanssa pudotuspeleissä aina loppuotteluun asti, mutta hävisi Detroit Red Wingsille kuudessa ottelussa.
Kaudelle 2008–2009 mentäessä Penguinsin kaksi johtopuolustajaa Sergei Gontšar ja Ryan Whitney joutuivat molemmat pitkäaikaiselle sairauslomalle loukkaantumisten takia. Näin Letang sai lisää vastuuta joukkueessa ja hän pelasi ykköspakkiparissa yhdessä Brooks Orpikin kanssa korvaten Gontšarin. Hän teki kaudella 10 maalia ja 23 syöttöpistettä ja hän oli joukkueensa puolustajista kovatehoisin. Kauden aikana Letang kutsuttiin jälleen pelaamaan NHL YoungStars-otteluun, tällä kertaa kotikaupunkiinsa Montrealiin.
Letang teki ensimmäisen pudotuspelimaalinsa NHL:ssä Washington Capitalsia vastaan 6. toukokuuta 2009 pudostuspelien toisella kierroksella kolmannessa ottelussa jatkoajalla. Letangin voittomaali kavensi Capitalsin johdon ottelusarjassa tilanteeseen 2–1 ja Penguins voitti sarjan lopulta seitsemässä ottelussa. Näin Penguins eteni Stanley Cup-finaaleihin jo toista kertaa peräkkäin, jälleen Detroit Red Wingsiä vastaan. Tällä kertaa Pittsburgh voitti ja Letang voitti Stanley Cupin jo toisella kaudellaan NHL:ssä. Letang teki seitsemän ottelun finaalisarjassa yhden maalin.
Letangilla on sopimus Penguinsin kanssa vuoteen 2028 asti.
Kansainväliset ottelut

| Mitalit> Maa:  Kanada.Jääkiekko.Nuorten maailmanmestaruuskilpailut  | Mitalit> Maa:  Kanada.Jääkiekko.Nuorten maailmanmestaruuskilpailut  | Mitalit> Maa:  Kanada.Jääkiekko.Nuorten maailmanmestaruuskilpailut  | Maa:  Kanada> Jääkiekko. |
| --- | --- | --- | --- |
|  Kultaa | 2007 Ruotsi |  |  |
|  Kultaa | 2006 Kanada |  |  |
| Alle 18-vuotiaiden MM-kilpailut  | Alle 18-vuotiaiden MM-kilpailut  | Alle 18-vuotiaiden MM-kilpailut  |  |
|  Hopeaa | 2005 Tšekki |  |  |
Letang teki debyyttinsä Kanadan paidassa vuoden 2005 alle 18-vuotiaiden maailmanmestaruuskilpailuissa Tšekissä. Letang keräsi kuudessa ottelussa neljä pistettä Kanadan ottaessa hopeaa. Kanada hävisi finaalissa Yhdysvalloille numeroin 5–1. Seuraavina kahtena vuotena Letang voitti Kanadan kanssa nuorten maailmanmestaruuskilpailuissa kultaa vuonna 2006 Vancouverissa ja 2007 Ruotsissa. Vuoden 2007 kisoissa Letang oli joukkueensa kapteeni ja keräsi kuudessa ottelussa kuusi tehopistettä. Letang nimettiin myös turnauksen tähdistökentälliseen.
Aiheesta muualla

Kuvia tai muita tiedostoja aiheesta Kris Letang Wikimedia Commonsissa
Kris Letang marraskuussa 2008.
Kurbinin piirikunta

| Kurbinin piirikunta Rrethi i Kurbinit |
| --- | --- |

 Sijainti
Valtio:  Albania
Prefektuuri:  Lezhë
Lakkautettu:  2000
Hallinto:  
 – hallinnollinen keskus:  Laç
Pinta-ala:  235 km²
Väkiluku (2001):  54 519
 – väestötiheys:  232,0 as./km²
Kurbinin piirikunta (alb. Rrethi i Kurbinit) oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Lezhën prefektuuriin, joka vastaa nykyistä Lezhën maakuntaa. Piirikunnan pinta-ala oli 235 neliökilometriä ja vuoden 2001 väestönlaskennassa siellä oli 54 519 asukasta.
Piirikuntaan kuuluivat seuraavat kunnat: Fushë-Kuqe, Laç, Mamurras ja Milot. Pääkaupunkina toimi Laç.
Koripallon naisten SM-sarjakausi 1996–1997

Koripallon naisten SM-sarjakaudella 1996–1997 Forssan Alku voitti seuran viidennen perättäisen Suomen mestaruuden. Hopeaa voitti Tapiolan Honka Espoosta ja pronssia Peli-Karhut Kotkasta. Suomen mestari ratkesi vasta finaalisarjan viimeisessä ottelussa Forssan Alulle voitoin 3-2.
Runkosarja pelattiin kymmenen joukkueen kaksinkertaisena sarjana, jonka kahdeksan parasta selvisivät kevään jatkosarjaan. Jatkoon selvinneet kahdeksan joukkuetta pelasivat keskenään kaksinkertaisen sarjan. Jatkosarjan neljä parasta selviytyivät pudotuspeleihin.
Välierissä kohtasivat jatkosarjan voittaja Tapiolan Honka ja sarjan neljäs Peli-Karhut sekä sarjan sijoille 2 ja 3 sijoittuneet Forssan Alku ja Pussihukat. Sekä välierät että loppuottelut pelattiin paras viidestä -järjestelmällä. Pronssimitalit jaettiin pelaamalla kaksi ottelua, joiden yhteistulos ratkaisi voittajan.
SM-sarjasta putosivat Korinokia ja New Wave Helsingistä. Tilalle nousivat SB-Girls Lahdesta ja Torpan Pojat Helsingistä.
Runkosarja

| --- | --- |
: Jatkosarjaan
| # | Joukkue | O | V | T | P |
| --- | --- | --- | --- | --- | --- |
| 1 | Forssan Alku | 18 | 15 | 3 | 30 |
| 2 | Tapiolan Honka | 18 | 15 | 3 | 30 |
| 3 | Pussihukat | 18 | 13 | 5 | 26 |
| 4 | Peli-Karhut | 18 | 10 | 8 | 20 |
| 5 | Tampereen Pyrintö | 18 | 9 | 9 | 18 |
| 6 | New Wave | 18 | 8 | 10 | 16 |
| 7 | Forssan Koripojat | 18 | 8 | 10 | 16 |
| 8 | Äänekosken Huima | 18 | 6 | 12 | 12 |
| 9 | Espoo Basket Team | 18 | 5 | 13 | 10 |
| 10 | Korinokia | 18 | 1 | 17 | 2 |
Runkosarja > Jatkosarja

| --- | --- |
: Pudotuspeleihin
| # | Joukkue | O | V | T | P |
| --- | --- | --- | --- | --- | --- |
| 1 | Tapiolan Honka | 32 | 29 | 3 | 58 |
| 2 | Forssan Alku | 32 | 25 | 7 | 50 |
| 3 | Pussihukat | 32 | 22 | 10 | 44 |
| 4 | Peli-Karhut | 32 | 19 | 13 | 38 |
| 5 | Tampereen Pyrintö | 32 | 15 | 17 | 30 |
| 6 | New Wave | 32 | 12 | 20 | 24 |
| 7 | Forssan Koripojat | 32 | 11 | 21 | 22 |
| 8 | Äänekosken Huima | 32 | 7 | 25 | 14 |
Pudotuspelit

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|   | Välierät | Välierät | Välierät |   |   | Loppuottelut | Loppuottelut | Loppuottelut |
 
|   | 1 |  Tapiolan Honka | 3 |   |  |  |  |  |
|   | 4 |  Peli-Karhut | 1 |   |   |  |  |  |
|   |   |   |   |   |   | 1 |  Tapiolan Honka | 2 |
|   |   |   |   |   |   | 2 |  Forssan Alku | 3 |
|   | 2 |  Forssan Alku | 3 |   |   |  |  |  |
|   | 3 |  Pussihukat | 0 |   |  | Pronssiottelut | Pronssiottelut | Pronssiottelut |
 
|  |  |  |  |  |  | 3 |  Pussihukat | 143 |
|   |  |  |  |  |  | 4 |  Peli-Karhut | 155 |
Koripallon naisten SM-sarjakausi 1999–2000

Koripallon naisten SM-sarjakaudella 1999–2000 Pantterit Helsingistä voitti seuran ensimmäisen Suomen mestaruuden. Hopeaa voitti Tapiolan Honka Espoosta ja pronssia Peli-Karhut Kotkasta. Pantterit kaatoi Hongan loppuottelusarjassa voitoin 3-1.
Runkosarja pelattiin kymmenen joukkueen kaksinkertaisena sarjana. Syyskaudella runkosarjaa pelasivat myös Helsingin NMKY sekä SB-Girls Lahdesta. SB-Girls hävisi jokaisen syyskauden 18:sta ottelustaan, HNMKY voitti otteluistaan neljä, eivätkä joukkueet selvinneet kevään jatkosarjaan. Jatkosarjan neljä parasta selviytyivät pudotuspeleihin.
Välierissä kohtasivat jatkosarjan voittaja Pantterit ja sarjan neljäs Espoo Basket Team sekä sarjan sijoille 2 ja 3 sijoittuneet Tapiolan Honka ja Peli-Karhut. Sekä välierät että loppuottelut pelattiin paras viidestä -järjestelmällä. Pronssimitalit jaettiin pelaamalla kaksi ottelua, joiden yhteistulos ratkaisi voittajan.
SM-sarjasta ei kauden jälkeen pudonnut suoraan yksikään joukkue. Karsintasarjassa pelasivat Helsingin NMKY, Hongikon Nuorisoseuran Urheilijat Jyväskylästä, Pinja Espoosta, SB-Girls Lahdesta, Tampereen Pyrintö sekä Torpan Pojat Helsingistä. Hongikon Nuorisoseuran Urheilijat selvitti tiensä SM-sarjaan seuraavaksi kaudeksi.
Runkosarja

| --- | --- |
: Jatkosarjaan
| # | Joukkue | O | V | T | P |
| --- | --- | --- | --- | --- | --- |
| 1 | Pantterit | 18 | 14 | 4 | 32 |
| 2 | Tapiolan Honka | 18 | 13 | 5 | 31 |
| 3 | Espoo Basket Team | 18 | 12 | 6 | 30 |
| 4 | BC Nokia | 18 | 11 | 7 | 29 |
| 5 | Peli-Karhut | 18 | 11 | 7 | 29 |
| 6 | Pussihukat | 18 | 10 | 8 | 28 |
| 7 | Äänekosken Huima | 18 | 8 | 10 | 26 |
| 8 | Forssan Alku | 18 | 7 | 11 | 25 |
| 9 | Helsingin NMKY | 18 | 4 | 14 | 22 |
| 10 | SB-Girls | 18 | 0 | 18 | 18 |
Runkosarja > Jatkosarja

| --- | --- |
: Pudotuspeleihin
| # | Joukkue | O | V | T | P |
| --- | --- | --- | --- | --- | --- |
| 1 | Pantterit | 32 | 24 | 8 | 56 |
| 2 | Tapiolan Honka | 32 | 24 | 8 | 56 |
| 3 | Peli-Karhut | 32 | 22 | 10 | 54 |
| 4 | Espoo Basket Team | 32 | 20 | 12 | 52 |
| 5 | Pussihukat | 32 | 14 | 18 | 46 |
| 6 | BC Nokia | 32 | 14 | 18 | 46 |
| 7 | Äänekosken Huima | 32 | 12 | 20 | 44 |
| 8 | Forssan Alku | 32 | 12 | 20 | 44 |
Pudotuspelit

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|   | Välierät | Välierät | Välierät |   |   | Loppuottelut | Loppuottelut | Loppuottelut |
 
|   | 1 |  Pantterit | 3 |   |  |  |  |  |
|   | 4 |  Espoo Basket Team | 0 |   |   |  |  |  |
|   |   |   |   |   |   | 1 |  Pantterit | 3 |
|   |   |   |   |   |   | 2 |  Tapiolan Honka | 1 |
|   | 2 |  Tapiolan Honka | 3 |   |   |  |  |  |
|   | 3 |  Peli-Karhut | 1 |   |  | Pronssiottelu | Pronssiottelu | Pronssiottelu |
 
|  |  |  |  |  |  | 3 |  Peli-Karhut | 151 |
|   |  |  |  |  |  | 4 |  Espoo Basket Team | 133 |
Kylmän sodan Suomi

| Kylmän sodan Suomi |
| --- | --- |
 Kuvakaappaus ensimmäisen kauden 1. osan ”Hämärän rajamaa” alusta.
Kestoaika:  28 min
Kehittäjä(t):  Jari Tervo
Alkuperäiskieli:  suomi
Verkko:  Yle Areena Yle TV1
Julkaistu:  27. joulukuuta 2021
Jaksoja:  8
Tuotanto
Käsikirjoittaja(t):  Marjo Vilkko
Tuotantoyhtiö(t):  Yle
Aiheesta muualla
IMDb 
Kylmän sodan Suomi on Yleisradion vuonna 2021 julkaisema dokumentaarinen televisiosarja, joka käsittelee suomettumista sekä laajemmin Suomen poliittista historiaa kylmän sodan aikana. Sarjan on toimittanut Jari Tervo ja käsikirjoittanut Marjo Vilkko sekä taustatoimittanut Santtu Luoto. Kertojaäänenä on Antti Seppänen.
Samanaikaisesti televisiosarjan kanssa julkaistiin myös radiosarja Suomettumisen aika. Sekä televisio- että radiosarja julkaistiin Yle Areenassa kokonaisina 27. joulukuuta 2021. Ne esitettiin myös Yle TV1:ssä ja Yle Radio 1:ssä 27. joulukuuta 2021 – 5. tammikuuta 2022.
Toimittaja Pekka Torvinen kehuu sarjaa Helsingin Sanomissa siitä, että se tervetulleesti muistuttaa ja läpivalaisee suomettumisen aikakautta varsinkin nuoremmille yleisöille. Suomalaiset historian tutkijat ovat kritisoineet sarjaa yksiulotteiseksi ja moraalinarratiiviseksi.
Jaksot

Jakso 1: Hämärän rajamaa
Jakso 2: Erityisiä suhteita
Jakso 3: Kauko-ohjattu maa
Jakso 4: Hyödyllinen Idiootti
Jakso 5: Uusi sukupolvi
Jakso 6: Vapautta vai lumetta?
Jakso 7: Viimeinen filminauha
Jakso 8: Minä tunnustan